स्पोर्ट्स डेस्क(राहुल): इंडियन प्रीमियर लीग(आईपीएल) के अबतक हुए सभी 10 सीजन मुंबई इंडियंस की ओर से खेलने वाले टर्बनेटर हरभजन सिंह इस बार चेन्नई सुपर किंग्स के लिए खेलेंगे। दो साल बाद वापसी करने जा रही चेन्नई की टीम फिर से खिताब जीतने के इरादे में उतरेगी। चेन्नई ने 2010 आैर 2011 का खिताब अपने नाम किया था। टीम की कमान महेंद्र सिंह धोनी के हाथों में है आैर उनकी टीम को चैंपियन बनाने के लिए हरभजन पूरी तैयारी में जुटे हुए हैं।